**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՄԱՅԻՍԻ 20-Ի N 823-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը․**

ՀՀ կառավարության որոշման նախագծով նախատեսվում է փոփոխություն կատարել ՀՀ կառավարության 2021 թվականի մայիսի 6-ի N 741-Ն որոշմամբ հաստատված՝ կառուցվելիք «Մոդուլային» տիպի 144 տեղ հզորությամբ մսուր-մանկապարտեզների համայնքների ցանկում, ինչպես նաև ՀՀ կառավարության 2021 թվականի մայիսի 20-ի N 823-Ն որոշմամբ հաստատված՝ նախագծման ենթակա «Մոդուլային» տիպի 144 տեղ հզորությամբ մսուր-մանկապարտեզների համայնքների ցանկում:

**Ընթացիկ իրավիճակը և խնդիրները.**

ՀՀ կառավարության 2021 թվականի մայիսի 6-ի N 741-Ն որոշմամբ ՀՀ կառավարության պահուստային ֆոնդից 1,4 մլրդ դրամ գումար է հատկացվել ՀՀ քաղաքաշինության կոմիտեին «Մոդուլային» տիպի 144 տեղ հզորությամբ մսուր-մանկապարտեզի բազմակի օգտագործման օրինակելի նախագծանախահաշվային փաստաթղթերի թվով 9 համայնքում տեղակապման և այդ մանկապարտեզների կառուցման շինարարական աշխատանքների մեկնարկման համար: Նշյալ աշխատանքների համար անհրաժեշտ հողհատկացումների վերաբերյալ ՀՀ տարածքային կառավարման և ենթակառուցվածքների նախարարությունից ստացված տեղեկության համաձայն՝ ՀՀ Տավուշի մարզում մանկապարտեզի կառուցման համար նախատեսված Բերդ համայնքի Նորաշեն բնակավայրը անհրաժեշտ է փոխարինել Այրում համայնքի Բագրատաշեն բնակավայրով: Համայնքի փոխարինման անհրաժեշտությունն պայմանավորված է նրանով, որ Բերդ համայնքի Նորաշեն բնակավայրում հնարավոր չի եղել հատկացնել համապատասխան չափանիշներով 6000-7000քմ հողատարածք։ Ծրագրի իրականացման համար համայնքապետարանը կատարել է հնարավոր հողահատկացում, սակայն այն չի բավարարում մոդուլային մանկապարտեզի կառուցման համար պահանջվող չափերին:

Նախագծով նաև ՀՀ Սյունիքի մարզում մանկապարտեզի կառուցման համար նախատեսված Կապան համայնքը փոխարինվում է Սիսիան համայնքով: Փոփոխության անհրաժեշտությունը պայմանավորված է նրանով, որ նախատեսված թաղամասում անհրաժեշտ է 200-220 տեղ հզորությամբ մսուր-մանկապարտեզ և 144 տեղ հզորությամբ մանկապարտեզ կառուցելն այդտեղ նպատակահարմար չէ: Քաղաքաշինության կոմիտեի ներկայացրած չափորոշիչների պահանջներից, մանկապարտեզ հաճախելու համար հերթագրված երեխաների թվաքանակի մեծությունից, ինչպես նաև մարզի համայնքներում ըստ առաջնահերթության նախադպրոցական ուսումնական հաստատությունների կառուցման անհրաժեշտությունից ելնելով` նպատակահարմար է գտնվել մսուր-մանկապարտեզը կառուցել Սիսիան քաղաքի Գայի թաղամասում: Առաջարկվող տարածքի նկատմամբ ՀՀ քաղաքաշինության կոմիտեի ներկայացրած չափորոշիչները արդեն իսկ համաձայնեցվել են նախագծի հեղինակի հետ:

Հողահատկացման խնդիրներից ելնելով՝ Նախագծով առաջարկվում է փոփոխություն կատարել նաև ՀՀ Կոտայքի մարզում ներկայում օրինակելի նախագծանախահաշվային փաստաթղթերի տեղակապման համար, իսկ հետագայում կառուցման համար նախատեսված Պտղնի համայնքը փոխարինել Չարենցավան համայնքի Ֆանտան բնակավայրով:

**Կարգավորման նպատակը և բնույթը.**

 Որոշման նախագծի ընդունմամբ «Մոդուլային» տիպի 144 տեղ հզորությամբ մսուր-մանկապարտեզների կառուցման ծրագրում կկատարվի մի շարք համայնքների փոփոխություն:

 **Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության մասնագետները:

**Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում կկատարվի փոփոխություն կառուցվելիք «Մոդուլային» տիպի 144 տեղ հզորությամբ մսուր-մանկապարտեզների համայնքների ցանկում։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

««Հայաստանի Հանրապետության 2021 թվականի պետական բյուջեի մասին» օրենքում, Հայաստանի Հանրապետության կառավարության 2020 թվականի դեկտեմբերի 30-Ի N 2215-Ն որոշման մեջ և Հայաստանի Հանրապետության կառավարության 2021 թվականի մայիսի 20-ի N 823-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: